jetzt bin ich ja ebe e wuche in Alice Springs gsi... das isch mega kuhl gsi! ich bin fuer 4 taeg gange und han e zweitaegigi tour  gmacht zu so kuhle ort im Outback, em Uluru, Kata Tjuta und Kings Canyon... ich han denkt ich dun d iitraeg ufteile will i glaub dasmal scho chli me mus schriibe, aso zersch mal eifach zu alice springs. die stadt isch wueki eifach zmitzt i de wueschti... wemer si verlaht isch guet moeglich dasmer fuer di naechste 100 km ken mensch me gseht. in Alice springs lebed recht vill Aboriginals (die iheimische vo det) und darum hets so communities wo  nur inedaerfsch wend vo dem stamm bisch. si hend aber es  recht grosses problem mit alkohol in Alice springs... es isch so wiit gange dases ez gsetz git wie 'aboriginals daerfed am dunstig kei alkohol chaufe' und si daerfed de alkohol au noed i ihri wohnviertel mitneh... recht krass...  denn s wetter isch mega verschide... si seged det 'either dry, or the water stands ten feets high' das heisst entweder isch alles troche, oder es regnet so fescht das alles ueberschwemmt... darum die foeteli mit de brugge ueber nuet, das isch en fluss wens regnet... und will  sovil gebiet ueberschwemed musch fasch en 4WD ha zum d stadt verlah wens regnet...  wo ich det gsi bin isch ebe heiss (42 grad) und troche gsi... zum wasserhan isch kei chalt wasser me usecho, nur na warm, und woni a eim morge han wele dusche, isch nur heisswasser cho, so dasi noed han choene dusche ;-)  isch aso wueki e recht kuhli erfahrig gsi...